COMUNICAT DE PRESĂ 1

*25.09.2013*

    În ziua de joi, 26 septembrie, Curtea Constituţională a României în colaborare cu Programul Statul de Drept Europa de Sud-Est al Fundaţiei Konrad Adenauer va organiza o conferinţă prilejuită de lansarea publicaţiei*„Selecţie de decizii ale Curţii Constituţionale Federale a Germaniei“.*

     Evenimentul marchează finalizarea unui proiect de anvergură ce a vizat traducerea unor decizii de referinţă din istoria de peste 60 de ani a Curţii Constituţionale Federale a Germaniei, ce au devenit repere nu doar în jurisprudenţa constituţională germană, ci şi un model pentru instanţele constituţionale din alte state din întreaga lume.

  În deschiderea lucrărilor, vor prezenta alocuţiuni domnul Augustin Zegrean, Preşedintele Curţii Constituţionale a României, domnul Thorsten Geissler, Director al Programului Statul de Drept Europa de Sud-Est al Fundaţiei Konrad Adenauer şi domnul Werner Hans Lauk, Ambasadorul Republicii Federale Germania în România.

     Conferinţa are, ca invitat special, pe domnul Wilhelm Schluckebier, judecătorul al Curţii Constituţionale Federale a Germaniei.

    La manifestare vor participa specialişti în domeniul justiţiei constituţionale din România, reprezentanţi ai unor organisme internaţionale, precum şi personalităţi marcante ale mediului universitar.

     Evenimentul va avea loc în Palatului Parlamentului, sala Nicolae Iorga (intrarea C1), cu începere de la ora 09:30.

**Compartimentul Relaţii externe, relaţii cu presa şi protocol al Curţii Constituţionale**